**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O POSKYTOVANÍ SLUŹIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva – CTO, kontaktná osoba pre technické veci: Mgr. Daniel Šuchaň, telefón: + 421 (0)2 5950 1374, e-mail: suchan.daniel@dpb.sk, kontaktná osoba pre zmluvné veci: JUDr. Alexandra Horvat, telefón: +421 (0)2 5950 1254, e-mail: horvat.alexandra@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytovanie služieb - zabezpečenie ochrany a sieťovej prevádzky serverovej infraštruktúry, za účelom čoho realizoval zákazku označenú interným číslom CP 32/2023 na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť] na predmet zákazky „**Zabezpečenie ochrany a sieťovej prevádzky serverovej infraštruktúry**“;
2. Poskytovateľ je úspešným uchádzačom realizovanej zákazky označenej interným číslom CP 32/2023 na predmet zákazky „**Zabezpečenie ochrany a sieťovej prevádzky serverovej infraštruktúry**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Služba alebo ZOSPSI** znamená zabezpečenie ochrany a sieťovej prevádzky serverovej infraštruktúry - bezpečnostným rozhraním firewall vrátane súvisiacej sieťovej /switche a aktívne a pasívne prvky LAN/ a dátovej infraštruktúry a ochrany pred výpadkom dostupnosti dát /diskové pole/ v súvislosti s naplnením požiadaviek legislatívy na riešenie kybernetických bezpečnostných incidentov a opatrení pre oblasť monitorovania, testovania bezpečnosti a kontroly bezpečnostných incidentov a bezporuchovej prevádzky kritickej infraštruktúry Objednávateľa. Súčasťou Služby je:
3. dodávka požadovanej sieťovej a dátovej infraštruktúry, montáž, inštalácia, konfigurácia, vrátane dopravy a zaškolenia obsluhy Objednávateľa;
4. správa, prevádzka a služby zabezpečenia a prevádzky siete, firewallov, switchov a diskového poľa, udržiavanie aktuálnej dokumentácie a vykonávanie požadovaných zmien v rámci SLA a požadovanej kvality poskytovaných služieb;

bližšie špecifikovaná v Prílohe 1 Zmluvy;

1. **Cena** znamená cena za Služby podľa článku 4 Zmluvy stanovená na základe jednotkových cien podľa Prílohy 2 Zmluvy;
2. **Miesto plnenia** znamená objekty, lokality Objednávateľa nachádzajúce sa na území hlavného mesta SR Bratislava, pričom adresy týchto objektov sú uvedené v bode 1 Prílohy 1 Zmluvy;
3. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
6. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>; a
7. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
8. **PREDMET ZMLUVY**
9. Predmetom Zmluvy je záväzok:
10. Poskytovateľa poskytovať Objednávateľovi Služby; a
11. Objednávateľa zaplatiť Poskytovateľovi za poskytované Služby Cenu;

 a to za podmienok stanovených Zmluvou.

1. Poskytovanie Služieb podľa článku 1 bod 1.1 písm. (a) odsek (i) Zmluvy bude uskutočnené na základe 1 (jednej) objednávky Objednávateľa. Objednávka bude písomná. Objednávka bude obsahovať presnú špecifikáciu požadovaných Služieb a termín plnenia. Takto vystavená objednávka budú podkladom pre fakturáciu podľa článku 4 Zmluvy. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Objednávateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Poskytovanie Služieb podľa článku 1 bod 1.1 písm. (a) odsek (ii) Zmluvy bude uskutočňované na základe čiastkových objednávok podľa potrieb Objednávateľa. Objednávky budú písomné. Objednávky budú obsahovať presnú špecifikáciu požadovaných Služieb a termín ich plnenia. Takto vystavené objednávky budú podkladom pre fakturáciu podľa článku 4 Zmluvy. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Objednávateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
3. Objednávateľ si vyhradzuje právo vyčerpať finančný objem určený na zaplatenie Ceny maximálne do výšky **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho celý vyčerpať.
4. Zmluvné strany sa vzájomne zaväzujú poskytovať si všetku potrebnú súčinnosť na plnenie svojich záväzkov zo Zmluvy.
5. **PODMIENKY POSKYTOVANIA SLUŽIEB**
	1. Poskytovateľ sa zaväzuje poskytovať Služby riadne a v rozsahu podľa objednávky, Prílohy 1 Zmluvy a v dohodnutom Mieste plnenia. Zmluvné strany sa dohodli, že Poskytovateľ je povinný poskytnúť Službu podľa článku 1 bod 1.1 písm. (a) odsek (i) Zmluvy najneskôr do termínov uvedených v Prílohe 1 Zmluvy, a to odo dňa doručenia objednávky podľa článku 2 bod 2.2 Zmluvy.
	2. Poskytovateľ sa zaväzuje poskytnúť Objednávateľovi Služby vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy.
	3. Objednávateľ sa zaväzuje Poskytovateľovi umožniť prístup do všetkých priestorov, v ktorých sa budú Služby poskytovať.
	4. Objednávateľ sa zaväzuje zabezpečiť v Mieste plnenia pre pracovníkov Poskytovateľa bezpečné pracovné prostredie v súlade s osobitnými predpismi.
6. **CENA A PLATOBNÉ PODMIENKY**
7. Objednávateľ je povinný zaplatiť Poskytovateľovi za poskytnuté Služby Cenu.
8. Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj cenu práce, cenu zariadení, zaškolenie, cenu dopravy pracovníkov Poskytovateľa a cenu dopravy potrebných zariadení na Miesto plnenia.
9. Zmluvné strany sa dohodli, že Cena za poskytovanie:
10. Služieb podľa článku 1 bod 1.1 písm. (a) odsek (i) Zmluvy je jednorazová a je vo výške uvedenej v Prílohe 2 Zmluvy; a
11. Služieb podľa článku 1 bod 1.1 písm. (a) odsek (ii) Zmluvy sa uhrádza na základe skutočne poskytnutého rozsahu Služieb za mesiac, za ktorý sa Cena platí a jednotkové ceny sú uvedené v Prílohe 2 Zmluvy.
12. Objednávateľ uhradí Poskytovateľovi Cenu na základe faktúry, ktorú vystaví Poskytovateľ a ktorú odošle Objednávateľovi do 10. (desiateho) dňa v mesiaci nasledujúceho po kalendárnom mesiaci, za ktorý boli Služby poskytnuté.
13. Podkladom pre fakturáciu bude preberací protokol s informáciou o dodaných službách a ich kvalite. Preberací protokol podpíšu zodpovední zástupcovia Zmluvných strán.
14. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
15. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
16. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.
17. **ZODPOVEDNOSŤ ZA VADY, ZÁRUKA ZA AKOSŤ REKLAMÁCIE**
18. Riadnym poskytnutím Služieb sa rozumie poskytovanie Služieb s odbornou starostlivosťou a v súlade s ustanoveniami Zmluvy a s objednávkou.
19. Výsledok poskytnutej Služby má vady, ak nezodpovedá požadovanej kvalite alebo je v rozpore s požiadavkami Objednávateľa.
20. Zmluvné strany sa dohodli, že na vady poskytnutých Služieb sa budú primerane vzťahovať § 560 a nasl. Obchodného zákonníka.
21. Zmluvné strany sa dohodli, že v prípade neplánovaného prerušenia poskytovania Služby, je Poskytovateľ povinný najneskôr do 1 (jednej) hodiny reagovať na nahlásený prevádzkový problém a súčasne bezodkladne, najneskôr však do 4 (štyroch) hodín zabezpečiť obnovenie poskytovania Služby náhradným riešením, do 8 (ôsmich) hodín zabezpečiť obnovenie poskytovania Služby trvalým riešením a v prípade špeciálnych zariadení najneskôr do 24 (dvadsaťštyri) hodín zabezpečiť obnovenie poskytovania Služby trvalým riešením, a to podľa bodu 5 Prílohy 1 Zmluvy.
22. Zmluvné strany sa dohodli, že v prípade sporu o zodpovednosť za vady je Poskytovateľ povinný reklamovanú vadu odstrániť na vlastné náklady a túto úhradu nákladov spojených s odstránením vady bude znášať tá Zmluvná strana, ktorá bola v spore neúspešná.
23. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval.
24. **SANKCIE**
25. V prípade porušenia zmluvnej povinnosti Poskytovateľa poskytnúť Službu riadne podľa článku 3 bod 3.1 Zmluvy a/alebo 3.2 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 100 EUR (jednosto eur) za každý neposkytnutý druh Služby, a to za každý deň porušenia tejto povinnosti.
26. V prípade, ak sa Objednávateľ dostane do omeškania so zaplatením Ceny, Poskytovateľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
27. V prípade, ak sa Poskytovateľ dostane do omeškania so splnením svojej povinnosti odstrániť vady na poskytnutej Službe podľa článku 5 bodu 5.4 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 100 EUR (slovom: jednosto eur) za každú aj začatú hodinu omeškania.
28. V prípade porušenia zmluvnej povinnosti udržiavať aktuálnu dokumentáciu podľa Prílohy 1 Zmluvy a zabezpečovať záznam každej zmeny najneskôr do 48 (štyridsaťosem) hodín podľa Prílohy 1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 100 EUR (jednosto eur) za každý aj začatý deň nesplnenia tejto povinnosti.
29. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bodu 6.1, 6.3 a/alebo bodu 6.4 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.
30. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
31. Objednávateľ si v prípade nároku na náhradu škody a/alebo zmluvnú pokutu môže škodu a/alebo zmluvnú pokutu odpočítať z čiastky splatnej v prospech Poskytovateľa.
32. **VYHLÁSENIA A ZÁRUKY**
33. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, pokiaľ sa naňho takáto povinnosť vzťahuje;
4. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
6. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
7. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 7.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
8. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
9. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
10. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
11. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
12. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
13. **KOMUNIKÁCIA**
14. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
15. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
16. v deň doručenia zásielky, ak bola zásielka doručená osobne alebo kuriérskou službou; alebo
17. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
18. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
19. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
20. **TRVANIE A ZÁNIK ZMLUVY**
21. Zmluva sa uzatvára na dobu určitú, a to:
22. **na 24 (dvadsaťštyri) mesiacov** odo dňa účinnosti Zmluvy; alebo
23. do vyčerpania obchodovateľného finančného objemu podľa článku 2 bod 2.4 Zmluvy;

podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.4 Zmluvy počas 24 (dvadsiatich štyroch) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v bode 9.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Poskytovateľ neposkytuje Službu riadne podľa článku 3 bod 3.1 a/alebo 3.2 Zmluvy;
5. poskytnuté Služby nebudú zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Poskytovateľ opakovane nevybaví reklamácie v lehote dohodnutej v článku 5 bod 5.4 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
7. sa niektoré z vyhlásení Poskytovateľa podľa článku 7 bodu 7.1 Zmluvy ukáže ako nepravdivé.
8. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 8 bodu 8.4 Zmluvy ukáže ako nepravdivé.
9. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 8 bod 8.3 Zmluvy.
10. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
11. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
12. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Poskytovateľom pred dátumom odoslania výpovede Poskytovateľovi zostávajú platné a budú vybavené podľa Zmluvy.
13. Zmluva zaniká aj na základe písomnej dohody Zmluvných strán.
14. **ZÁVEREČNÉ USTANOVENIA**
15. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
16. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
17. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
18. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
19. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
20. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
21. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
22. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
23. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
24. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
25. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
26. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Poskytovateľ dostane 1 (jeden) rovnopis.

Prílohy:

Príloha 1: Špecifikácia Služby

Príloha 2: Jednotkové ceny

Príloha 3: Bezpečnostné požiadavky

**PRÍLOHA 1**

**ŠPECIFIKÁCIA SLUŽBY**

Predmetom Zmluvy je:

1. Zabezpečenia ochrany a sieťovej prevádzky serverovej infraštruktúry Objednávateľa /ďalej len ZOSPSI/ - bezpečnostným rozhraním firewall vrátane súvisiacej sieťovej /switche a aktívne a pasívne prvky LAN/ a dátovej infraštruktúry a ochrany pred výpadkom dostupnosti dát /diskové pole/ v súvislosti s naplnením požiadaviek legislatívy na riešenie kybernetických bezpečnostných incidentov a opatrení pre oblasť monitorovania, testovania bezpečnosti a kontroly bezpečnostných incidentov a bezporuchovej prevádzky kritickej infraštruktúry objednávateľskej organizácie. Súčasťou ZOSPSI je

dodávka požadovanej a potrebnej sieťovej a dátovej infraštruktúry, montáž, inštalácia, konfigurácia,  vrátane dopravy a zaškolenia obsluhy objednávateľskej organizácie

1. Správa, prevádzka a služby zabezpečenia a prevádzky siete, firewallov, switchov a diskového poľa. Udržiavanie aktuálnej dokumentácie a vykonávanie požadovaných zmien v rámci SLA a požadovanej kvality poskytovaných služieb
2. **Zoznam lokalít Objednávateľa**
3. Vozovne a sídlo Objednávateľa:
4. DPB centrála, sídlo, Olejkárska 1, Bratislava, GPS 48.141876,17.121678 48°8.5126'N 17°7.3007'E
5. Vozovňa Petržalka, Janíkov dvor, Bratislava, GPS 48.095480,17.126076 48°5.7288'N 17°7.5646'E
6. Vozovňa Jurajov dvor, Vajnorská 135, Bratislava, GPS 48.178576,17.165082 48°10.7303'N 17°9.8301'E
7. Vozovňa Krasňany, Račianska 149, Bratislava, GPS 48.189283,17.135407 48°11.3570'N 17°8.1244'E
8. Vozovňa Hroboňova 1, Bratislava, GPS 48.161048,17.086261 48°9.6629'N 17°5.1757'E
9. Predajne lístkov:
10. Predajňa lístkov Hlavná stanica, Nám. Franza Liszta, Bratislava, GPS 48.158183,17.1065585 48°9.4910'N 17°6.3935'E
11. Predajňa lístkov Hodžovo námestie, Bratislava, podchod, GPS 48.148209,17.107400 48°8.8925'N 17°6.4440'E
12. Predajňa lístkov Schneidera Trnavského, Bratislava, GPS 48.182635,17.040072 48°10.9581'N 17°2.4043'E
13. Predajňa lístkov Most SNP, Bratislava, GPS 48.140266,17.103875 48°8.4160'N 17°6.2325'E
14. Predajňa lístkov Mlynarovičova, Bratislava, GPS 48.1269351,17.1213944 48°7.6161'N 17°7.2837'E
15. Predajňa lístkov Gaštanový hájik, Bratislava, GPS 48.185967,17.133418 48°11.1580'N 17°8.0051'E
16. Ostatné lokality
17. Dispečing Hlavná stanica Nám. Franza Liszta, Bratislava, GPS 48.158206,17.106679 48°9.4924'N 17°6.4007'E
18. Podchod Trnavské Mýto, Bratislava, GPS 48.157937,17.127551 48°9.4762'N 17°7.6531'E
19. Tunel pod hradom Nábrežie armádneho generála Ludvíka Svobodu, Bratislava, GPS 48.141702,17.092181 48°8.5021'N 17°5.5309'E
20. **Funkčné a technické požiadavky pre vybudovanie ZOSPSI**

Požadované služby a vlastnosti jednotlivých služieb a komponentov. Objednávateľská organizácia požaduje dodanie, implementáciu a správu zariadení a prevádzku služieb v rámci ZOSPSI takto:

Objednávateľ požaduje poskytovanie služieb súvisiacich so zabezpečením prevádzky ZOSPSI a jej komunikačnej infraštruktúry pre riadny a bezporuchový chod informačných technológií Objednávateľa a ich užívateľov. Správa a vybudovanie ZOSPSI s dodávkou potrebnej sieťovej infraštruktúry, montáž, inštalácia, konfigurácia,  prevádzka a správa infraštruktúry /aktívne a pasívne sieťové prvky, súvisiaca sieťová infraštruktúra a diskové pole dodané poskytovateľom/ s osadením, konfiguráciou, prevádzkou a správou aktívnych sieťových zariadení (switchov, firewallov) a diskového poľa v lokalitách objednávateľskej organizácie uvedených v bode číslo 1.

Služby podľa bodu 4 sú požadované v kvalite a SLA podľa bodu číslo 5 v lokalitách objednávateľskej organizácie uvedených v bode číslo 1 a na dodaných zariadeniach definovaných v bode číslo 3

Požadované činnosti sú:

1. Výstavba LAN a virtualizačnej siete ZOSPSI
2. Správa aktívnych sieťových a dátových komponentov ZOSPSI
3. Sieťový manažment ZOSPSI
4. Bezpečnosť HW&SW komponentov ZOSPSI
5. Dodávka, konfigurácia a prevádzka vysokokapacitných switchov a POE switchov pre pripojenie virtuálnej serverovej infraštruktúry objednávateľskej organizácie a ZOSPSI a LAN siete objednávateľskej organizácie
6. Dodávka, konfigurácia a prevádzka Firewall pre ZOSPSI
7. Dodávka, konfigurácia a prevádzka dátového poľa pre ZOSPSI

Správa aktívnych sieťových a dátových komponentov ZOSPSI pozostáva najmä z:

* Dodanie a prevádzka zariadenia, alebo jeho ekvivalentu
* Dodávka a fyzická inštalácia zariadenia na lokalite
* Inštalácia, konfigurácia, správa, zaškolenie a prevádzka zariadení na lokalitách objednávateľskej organizácie
* Riešenie prevádzkových incidentov zariadenia/technická podpora, vrátane fyzickej výmeny zariadenia na lokalite
* Konfiguračná a prevádzková podpora zariadenia podľa požiadaviek Objednávateľskej organizácie / Konfigurácia VLAN, VoIP, systémových nastavení atď./
* Zabezpečenie kompatibility HW&SW komponentov zariadenia s existujúcim LAN a virtualizačným prostredím Objednávateľa

Sieťový a Virtualizačný Manažment

* Správa konfigurácií a dokumentácia
* Konfigurácia nastavení sieťových a dátových komponentov na zabezpečenie požadovanej komunikácie v existujúcej LAN a virtualizačnej infraštruktúre
* Zálohovanie a obnova konfiguračných nastavení

Bezpečnosť HW&SW komponentov

* Zabezpečenie a prevádzka bezpečnostných vlastností zariadení v správe pre ochranu legitímnych užívateľských dát
* Zabezpečenie a prevádzka bezpečnostných vlastností samotných sieťových komponentov v správe / Hardening komponentov podľa bezpečnostného projektu/pokiaľ existuje/, resp. na minimálnu akceptovateľnú bezpečnostnú úroveň
* Pravidelný upgrade a update firmware/licencií/operačných systémov, Bezpečnostné záplaty
* Profylaktické kontroly, zbieranie a vyhodnocovanie log záznamov
* Špecifikácia zariadenia pre bezpečnosť a vzdialený prístup
* Jednotná správa pre bezpečnosť centrálny firewall ZOSPSI so zapojením do HA
* Umiestnenie zariadení v serverovniach a určených miestach objednávateľskej organizácie
1. **Zoznam dodaných a spravovaných zariadení -**

**A - Firewally** budú poskytovateľom dodané, umiestnené, nakonfigurované a zapojené do sieťovej infraštruktúry v serverovni na centrále Olejkárska, je vyžadované, aby poskytovateľ zabezpečil plnú **redundanciu** zariadení firewallu /dodané budú minimálne 2 kusy rovnakého zariadenia firewall/. V prípade, že primárne zariadenie nebude funkčné, tak ho nahradí sekundárne v plnej miere a bez zmeny kvality a dostupnosti služieb Objednávateľa. Požaduje sa dodať minimálne dva rovnaké vysokokapacitné zariadenia typu firewall s minimálnymi parametrami zariadenia:

Počet portov RJ45: minimálne 16x GE

Počet portov SFP: minimálne 8x GE

Priepustnosť Ipv4 Firewall: minimálne 27 Gbps

Počet paketov za sekundu: minimálne 16 Mpps

Počet sessions: minimálne 3 milióny

Ipsec VPN priepustnosť: minimálne 13 Gbps

SSL-VPN priepustnosť: minimálne 2 Gbps

Počet užívateľov SSL-VPN: minimálne 500

Celková priepustnosť firewallu: minimálne 30Gbps

Min. traffic ochrana: 3 Gbps

Prevedenie štandardné 1U

Súčasťou dodávky firewallov bude prémiová podpora na **dva roky** od výrobcu zariadení v rozsahu:

Web Support

Telephone Support

Firmware Updates

Asset Management Portal

Response Time (Critical Issue) **1 hour**

Response Time (Critical Issue) **Next business day**

od odovzdania zariadení do prevádzky objednávateľskej organizácie poskytovateľom.

Objednávateľská organizácia vyžaduje dodanie do **30 dní** od účinnosti zmluvy **minimálne** **1 kusu firewallu**. Plnú redudanciu, to znamená dodanie minimálne **2 kusov** zariadení firewall do **90 dní** od účinnosti zmluvy.

**B - Switche** budú poskytovateľom dodané, umiestnené, nakonfigurované a zapojené do sieťovej infraštruktúry v uvedených počtoch a konfigurácii -

1. Požaduje sa dodať **štyri** vysokokapacitné 48 portové switche, ktoré budú zapojené vo vysokej dostupnosti. Switche budú zapojené v tzv. „Stacku“ po dvojiciach. Oba stacky musia byť prepojené minimálne 10G L2 prepojom. Musí byť zabezpečená plná **redundancia** zariadení. V prípade, že primárne zariadenie nebude funkčné, tak ho nahradí sekundárne v plnej miere bez zmeny funkčnosti voči Objednávateľovi. Dodané vysokokapacitné switche budú obsluhovať servery a diskové polia internej infraštruktúry objednávateľskej organizácie

Počet portov: minimálne 48

Minimálne podporované rýchlosti portov: 1G, 10G, 25G, 40G a 100G

Minimálna rýchlosť uplink portov: 100G

Minimálna rýchlosť downlink portov: 25G

Celková Priepustnosť: 1,6 Tbps

Prenosová kapacita v stacku: 2x 400 Gbps

Veľkosť routovacej tabulky: aspoň 80 000 riadkov

Procesor: minimálne 2,4 GHz quad-core x86

RAM : minimálne 16 GB DDR4

Možnosť virtual stack: Áno

Podpora M2 SATA SSD: Áno

Redundatné napájanie: Áno

Redundatné chladenie: Áno

Funkčné požiadavky pre switche:

- Ipsec funkcia

- LAN automatizácia

- forma odchytávania packetov pre wireshark

- stack funkcia - hardvérová alebo virtuálna

- SPAN funkcia - monitorovanie a redirect trafficu na span porty

Objednávateľská organizácia preferuje pri dodaní **štyroch** vysokokapacitných 48 portových switchov zariadenia Cisco, alebo ich ekvivalent spĺňajúci všetky požadované technické vlastnosti a špecifikácie

Súčasťou dodávky **štyroch** vysokokapacitných 48 portových switchov sú Softvérové služby/podpora „ Software Subscription“ v rozsahu Network Advantage od výrobcu zariadení

<https://www.cisco.com/c/m/en_us/products/software/dna-subscription-switching/en-sw-sub-matrix-switching.html>

alebo ekvivalentu od dodaného výrobcu zariadení na **dva roky** od odovzdania zariadení do prevádzky objednávateľskej organizácie poskytovateľom

Objednávateľská organizácia vyžaduje dodanie do **30 dní** od účinnosti zmluvy minimálne **2 kusov** vysokokapacitných switchov. Kompletnú dodávku všetkých **4 kusov** vysokokapacitných switchov vyžaduje objednávateľská organizácia do **90 dní** od účinnosti zmluvy.

1. Požaduje sa dodať LAN POE switche v uvedenej konfigurácii a počtoch
* **2 kusy LAN SWITCH GIGA 1 24**
* minimálny počet portov: 24
* minimálna rýchlosť portov: 10/100/1000 Gbps
* minimálny počet SFP portov: 4
* minimálny počet SFP gigabit portov: 4
* minimálna prepínacia kapacita: 56 Gbps
* počet packetov za sekundu: 41,66 mpps
* počet PoE portov: 24
* spotreba PoE portov: 195 W
* maximálna váha: 3,55 kg
* pracovná teplota: do 50 Celzia

Preferované zariadenia sú Cisco CBS350-24FP-4G-EU = CBS350 Managed 24-port GE, Full PoE, 4x1G SFP alebo ich ekvivalent spĺňajúci všetky uvedené požadované technické vlastnosti a špecifikácie zariadenia.

* **2 kusy LAN SWITCH GIGA 2 48**
* minimálny počet portov: 48
* minimálna rýchlosť portov: 10/100/1000 Gbps
* minimálny počet SFP portov: 4
* minimálny počet SFP gigabit portov: 4
* minimálna prepínacia kapacita: 104 Gbps
* počet packetov za sekundu: 77,40 mpps
* počet PoE portov: 48
* spotreba PoE portov: 740 W
* maximálna váha: 5,85 kg
* pracovná teplota: do 50 Celzia

Preferované zariadenia sú Cisco CBS350-48FP-4G-EU = CBS350 Managed 48-port GE, Full PoE, 4x1G SFP alebo ich ekvivalent spĺňajúci všetky uvedené požadované technické vlastnosti a špecifikácie zariadenia.

* **5 kusov LAN SWITCH POE+ 48 SPARE**
* minimálny počet portov: 48
* minimálna rýchlosť portov: 10/100 Gbps
* minimálny počet SFP portov: 2
* minimálny počet SFP gigabit portov: 2
* minimálna prepínacia kapacita: 16 Gbps
* počet PoE portov: 24
* spotreba PoE portov: 370 W
* maximálna váha: 3,55 kg
* pracovná teplota: do 45 Celzia

Preferované zariadenia sú Cisco WS-C2960+48PST-L alebo ich ekvivalent spĺňajúci všetky uvedené požadované technické vlastnosti a špecifikácie zariadenia.

Objednávateľská organizácia vyžaduje dodanie do **30 dní** od účinnosti zmluvy všetkých **9 kusov** LAN POE switchov.

1. **Diskové pole -** bude poskytovateľom dodané, umiestnené, nakonfigurované a zapojené do virtualizačnej infraštruktúry Objednávateľa

**Vyžaduje sa pole vytvorené z NVMe diskov**

Minimálne požadované technické parametre Diskového poľa:

- použiteľná kapacita: minimálne 20 TB

- rýchlosť sieťového rozhrania: 25 Gbps

- počet sieťových kariet: minimálne 2ks

- počet radičov: minimálne 2ks

- **typ diskov: 2.5-inch NVMe** (FCM)

- podporované kapacity 2.5-inch diskov: 800 GB, 1.92 TB, 3.84 TB, 7.68 TB, 15.36 TB, 30.72 TB

- počet slotov pre NVMe disky: minimálne 20ks

- MAX IOPs: 1.5M IOPS

- Priepustnosť: 21 GB/s

- Dostupná Cache pamäť: 190 GB a viac

- podpora RAID: RAID 1,5 a 6

- vyhotovenie: štandardné 1U

- hmotnosť do: 18 kg

- podpora technológie Safeguard (**možnosť vytvarať nemenitelne kopie dat**) : **Áno požaduje sa**

- možnosť ďalšieho rozširovania: **Áno požaduje sa**

- záruka: minimálne 2 roky

Virtualizačná infraštruktúra objednávateľskej organizácie je založená na platforme VMware a Microsoft

Hyper-V, vyžaduje sa priama podpora diskového poľa výrobcom zariadenia pre tieto virtualizačné nástroje, poskytovateľ preukáže certifikátom o podpore od výrobcu zariadenia

Objednávateľ vyžaduje dodanie diskového poľa do **60 dní** od účinnosti zmluvy.

**Ostatné podmienky dodania zariadení**

* Dodané Firewally budú zapojené do štyroch dodaných vysokokapacitných switchov a tie do sieťovej infraštruktúry objednávateľskej organizácie
* Dodané LAN POE switche budú zapojené do sieťovej infraštruktúry objednávateľskej organizácie
* Objednávateľ požaduje aby uchádzač predložil potvrdenie, že je certifikovaným partnerom výrobcu dodávaných zariadení a že dodané zariadenia sú nové a pochádzajú z oficiálneho predaja pre Slovenskú republiku. Objednávateľ si vyhradzuje právo neprevziať zariadenia ktoré nie sú určené pre Slovenský trh
* Všetky požadované dodané zariadenia musia byť nové, nepoužité, nakonfigurované podľa požiadaviek Objednávateľa a musia byť od overených výrobcov a detailné informácie o týchto zariadeniach musia byť dostupné na webových adresách týchto výrobcov a zároveň musia byť dodané zariadenie aktuálne podporované výrobcom
* Objednávateľ požaduje mať priamy prístup k supportu /podpore/ výrobcu dodaných zariadení. Požaduje sa, aby sa servisné požiadavky dali nahlasovať priamo cez portál výrobcu, z dôvodu potreby prístupu k plnej podpore zariadení a kontrolu nad ňou, bez ohľadu na trvanie resp. ukončenie zmluvného vzťahu s poskytovateľom
* Poskytovateľ v rámci poskytovanej služby umožní objednávateľskej organizácii prístup a privilegované oprávnenia do administrátorskej a konfiguračnej časti aktívnych sieťových zariadení. V prípade vykonania zmien v konfigurácii týchto zariadení objednávateľskou organizáciou, ktorá spôsobí výpadok poskytovania služby poskytovateľom, sa čas takéhoto výpadku nezarátava do dohodnutého času stanoveného na odstránenie poruchy a obnovenie funkčnosti služieb poskytovateľom
* súčasťou služby je udržiavaná aktuálna dokumentácia k celkovej poskytovanej službe na FTP alebo cloude poskytovateľa /zoznam zariadení, aktívnych prvkov, IP a MAC adries, VLAN, pravidiel, a ich popis, diagramy zapojenia – fyzická topológia L1, L2 a L3 dátových sietí, popis a zapojenie uplink portov, spanning tree konfigurácie sietí, popis umiestnenia/ s prístupom určených supervízorov administrátorskej organizácie k tejto dokumentácii. Dokumentácia bude poskytnutá do troch mesiacov od účinnosti zmluvy a musí byť poskytovateľom aktualizovaná vždy do 48 hodín od vykonanej zmeny v infraštruktúre alebo prevádzkovaných službách
* súčasťou služby sú všetky konfiguračné práce na zariadeniach dodaných v rámci ZOSPI požadované počas účinnosti zmluvy objednávateľskou organizáciou /napr. VLAN, povoľovanie a zakazovanie portov, smerovania, tunely, pravidlá, zmeny konfigurácie diskového poľa a podobne/, v prípade požiadavky, ktorá by mala za následok výpadok služby, poskytovateľ písomne upozorní odberateľskú organizáciu o tejto skutočnosti pred vykonaním konfiguračnej zmeny
* súčasťou služby a podmienkou jej prevádzky je vytvorenie pravidiel a nastavení bezpečnostnej brány firewall, ktorá bude dodaná poskytovateľom ako súčasťou poskytovanej služby, podľa požiadaviek Objednávateľa
* súčasťou služby a podmienkou jej prevádzky je pripojenie a konfigurácia vysokokapacitných switchov do súčasnej virtulizačnej infraštruktúry objednávateľskej organizácie
* súčasťou služby a podmienkou jej prevádzky je pripojenie a konfigurácia diskového poľa do súčasnej virtulizačnej infraštruktúry objednávateľskej organizácie
1. **Správa, prevádzka a služby zabezpečenia a prevádzky siete, firewallov, switchov a diskového poľa**

Služby vyžadované v rámci ZOSPSI pozostávajú najmä z:

* Inštalácia, konfigurácia, správa a prevádzka zariadení na lokalitách objednávateľskej organizácie
* Riešenie prevádzkových incidentov zariadenia/technická podpora, vrátane fyzickej výmeny zariadenia na lokalite
* Konfiguračná a prevádzková podpora zariadenia podľa požiadaviek Objednávateľskej organizácie / Konfigurácia VLAN, VoIP, systémových nastavení atď./
* Zabezpečenie kompatibility HW&SW komponentov zariadenia s existujúcim LAN a virtualizačným prostredím Objednávateľa
* Sieťový a Virtualizačný Manažment
* Správa konfigurácií a dokumentácia
* Konfigurácia nastavení sieťových a dátových komponentov na zabezpečenie požadovanej komunikácie v existujúcej LAN a virtualizačnej infraštruktúre
* Zálohovanie a obnova konfiguračných nastavení
* Bezpečnosť HW&SW komponentov
* Zabezpečenie a prevádzka bezpečnostných vlastností zariadení v správe pre ochranu legitímnych užívateľských dát
* Zabezpečenie a prevádzka bezpečnostných vlastností samotných sieťových komponentov v správe / Hardening komponentov podľa bezpečnostného projektu /pokiaľ existuje/, resp. na minimálnu akceptovateľnú bezpečnostnú úroveň
* Pravidelný upgrade a update firmware/licencií/operačných systémov, Bezpečnostné záplaty
* Profylaktické kontroly, zbieranie a vyhodnocovanie log záznamov
* Špecifikácia zariadenia pre bezpečnosť a vzdialený prístup
* Jednotná správa pre bezpečnosť centrálny firewall ZOSPSI so zapojením do HA

Všetky služby sú vyžadované v kvalite a SLA podľa bodu 5.

1. **Kvalita služby a SLA**

Požadovaná je riadna prevádzka služieb v režime 24x7x365(366) pri zachovaní kľúčových parametrov dostupnosti služby.

Požadované činnosti pre SLA sú:

* Monitoring/Dohľad zariadení
* Riešenie, kontrola a odstránenie prevádzkových udalostí
* Služby Hotline/CallDesk – Technická podpora nepretržite
* Výjazd technika v zmysle štandardných podmienok SLA
* Odstránenie poruchy, príp. výmena zariadenia do doby definovanej podľa SLA
* Dostupnosť 99,90%, Reakčný čas 1 hodina,
* Doba na odstránenie poruchy 4 hodiny,
* Výmena zariadenia v rámci SLA, pri špeciálnych zariadeniach max. 24 hodín

Služba sa bude považovať za nedostupnú, ak pomocou nej nemožno prenášať a spracovávať údaje okrem prípadov, kedy ide o plánovanú údržbu, núdzovú údržbu, vylúčenú udalosť, alebo poruchu spôsobenú objednávateľskou organizáciou. Doba nedostupnosti služby sa začína okamihom doručenia správy objednávateľskej organizácie o nedostupnosti služby poskytovateľovi emailom, telefonicky alebo zadaním do systému pre správu incidentov a porúch poskytovateľa. Každej takejto udalosti bude priradený jedinečný kód (tiket), na základe ktorého bude udalosť riešená. Doba nedostupnosti služby končí jej spustením, resp. informovaním objednávateľskej organizácie že služba je funkčná. Poskytovateľ je povinný vyvinúť primerané úsilie na to, aby kontaktoval objednávateľskú organizáciu v súlade s dohodnutým postupom. Doba na odstránenie poruchy je maximálne 4 hodiny. Výmena zariadenia v rámci SLA, pri špeciálnych zariadeniach max. 24 hodín

**Dostupnosť služieb podpory prevádzky a údržby a služieb**

|  |  |  |  |
| --- | --- | --- | --- |
| **Popis** | **Parameter** | **Poznámka** | **Obnovenie neplánovane prerušenej****služby** |
| Prevádzkové hodiny | 24 hodín | 0:00 – 23:59 hod. počas pracovných dní, počas dní pracovného pokoja a štátnych sviatkov | do 4 hodín náhradným riešením a do 8h trvalým riešením, pri špeciálnych zariadeniach max. do 24 hodín |

Objednávateľská organizácia požaduje, aby súčasťou poskytovania služieb bolo:

* zabezpečenie servisu a vzdialenej podpory pracovísk objednávateľskej organizácie na technológii poskytovateľa v rozsahu 24x7x365(366),
* zabezpečenie monitoring stavu riešenia nahlásených incidentov a prevádzkových problémov, mesačné a ročné výkazy o dostupnosti, o výpadkoch a prijatých hláseniach
* pre technický personál Objednávateľa musí byť umožnený on-line monitoring stavu siete
* mesačné a ročné správy o využívaní a kvalite služieb
* garantovaná dostupnosť helpdesku je od 00:00 do 23:59

Poskytovateľ sa zaväzuje dodržiavať nasledovnú garantovanú dobu odozvy a dobu riešenia Incidentov (čas je počítaný iba v rámci daného časového pokrytia garantovanej dostupnosti helpdesku od okamihu nahlásenia incidentu a prerušuje sa po dobu omeškania s poskytnutím požadovanej oprávnenej súčinnosti zo strany Objednávateľa):

|  |  |
| --- | --- |
| **Reakčná doba** | **Reakčná doba** |
| Doba odozvy | 1 hod |
| Čas na zabezpečenie náhradného riešenia | 4 hod |
| Doba trvalého vyriešenia | 8 hod /pri špeciálnych zariadeniach do 24 hod |

Objednávateľ požaduje, aby mesačné a ročné správy o využívaní a kvalite služieb obsahovali:

1. Mesačná štatistika pre každú jednu službu (pripojenie):
	* Typ pracoviska
	* Miesto pripojenia
	* Počet nahlásených incidentov (teda počet prípadov poruchy na službe)
	* Počet riešených udalostí (všetky ostatné úkony, ako konfiguračné zmeny a pod.)
	* Či boli za daný mesiac na danej službe dodržané dohodnuté parametre SLA
2. Sumárne vyhodnotenie činností za obdobie uplynulého mesiaca, rozdelené na tematické celky:
	* Zriadenie a prevádzkovanie služby
	* Konfiguračná podpora, rozsah vykonaných činností zo strany poskytovateľa
	* Pre každý z uvedených celkov report dvoch druhov udalostí, vrátane stručného popisu udalosti a čísla ticketu
		1. Počet nahlásených incidentov (teda počet prípadov poruchy na službe) – tento údaj sa neuvádza pri konfiguračnej podpore
		2. Počet riešených udalostí (všetky ostatné úkony, ako konfiguračné zmeny a pod.)
* **Dostupnosť služby:**

Objednávateľ požaduje minimálnu dostupnosť služby vo výške 99,90 % v ktoromkoľvek mesiaci v roku. Za nedostupnosť služby sa nepovažujú prípady, keď je prenos dát znemožnený zariadením Objednávateľa, lokálnou sieťou objednávateľskej organizácie, alebo chybnou požiadavkou na konfiguráciu služby

* **Parametre kvality poskytovaných služieb podpory prevádzky a údržby**

Reakčná doba sa vždy meria od momentu, kedy je problém zaznamenaný do helpdesku alebo od momentu nahlásenia problému alternatívnym spôsobom, to znamená od momentu doručenia hlásenia problému emailom, alebo telefonicky

 **- Požiadavky na novú konfiguračnú zmenu**

Požiadavky na novú konfiguračnú zmenu, požadované objednávateľskou organizáciou s dobou vyriešenia do 24h od oznámenia požiadavky, pri rozsiahlejších projektových úlohách konfiguračných zmien s dobou vyriešenia do desať pracovných dní. Do požadovanej doby vyriešenia požiadavky na novú konfiguračnú zmenu sa nezarátava čas potrebný na poskytnutie súčinnosti objednávateľskou organizáciou a treťou stranou objednávateľskej organizácie

**PRÍLOHA 2**

**PRÍLOHA 3**

**BEZPEČNOSTNÉ POŽIADAVKY**

Osobitná zmluva – Zmluva o zabezpečení plnenia bezpečnostných opatrení a notifikačných povinností

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Milan Donoval

Funkcia: podpredseda predstavenstva – CTO

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]